01/09/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
Información pública

ANUNCIO DE INFORMACIÓN PÚBLICA CLAVE: DH. V15.26144 ENTABAN BIOCOMBUSTIBLES DE GALICIA, S. A., de conformidade co artigo 114 do Real Decreto 1471/1989 polo que se aproba o Regulamento xeral de execución da Lei de Costas, solicita autorización para o vertido ao mar (Cunca da Costa de A Coruña entre Cedeira e Ferrol) dun caudal máximo de 12.564,25 m3 /ano de augas residuais industriais e 56.703 m3/áno de augas residuais pluviais, todas elas depuradas, procedentes das súas instalacións dedicadas á fabricación de biocombustibles, asentadas no Porto Exterior de Ferrol, Concello de Ferrol. As augas residuais industriais, que comprenden ás augas residuais de proceso (28 m3/día), as augas residuais de limpeza (4,8 m3 día) e as augas residuais pluviais recolidas nos cargadoiros á intemperie e na superficie da depuradora de augas residuais industriais (1,65 m3 /día); previo paso por un tanque pulmón de 160 m3, son tratadas nunha estación depuradora que conta cos seguintes dispositivos:. Liña de auga: - Arqueta de entrada con tamiz manual móbil de 2,5 mm de luz de paso - Separador de aceites de 20 m3 (6,5 m de lonxitude e 2 m de diámetro) - Depósito de homoxeneización de 75 m3 (4 m de diámetro e 7 m de altura) - Inxección de reactivos de control de pH, coagulante e floculante. -Tanque de flotación por aire disolto (DAF) de 6 x 1,5 x 2,075 m3 con rascador superficial, e capacidade de tratamento de 5 m3/h. -Dous reactores biolóxicos con difusores de microburbulla dispostos en serie e con posibilidade de recirculación entre eles, cada un deles de 75 m3 (4 m de diámetro e 7 m de altura). - Decantador secundario de 10 m3 (2,5 m de diámetro e 3,7 m de altura). Liña de fangos: - Espesador de lodos (integrado no DAF) de 3.000 L, que recibe os lodos do DAF e dos reactores biolóxicos. - Tanque de acondicionamento de 3 m3 con axitador ( 1,56 m de altura e 1,6 m de diámetro). - Filtro prensa equipado con 20 placas de polipropileno de superficie filtrante total 7,03 m2. As augas residuais industriais depuradas vértense á rede de pluviais do Porto Exterior de Ferrol no punto de coordenadas UTM: X=554.093; Y=4.812.857. As coordenadas UTM do punto de vertido da rede de pluviais do Porto Exterior de Ferrol ao mar (Cunca da Costa de A Coruña entre Cedeira e Ferrol) son: X=554.404; Y=4.812.471. As augas residuais pluviais xeradas nas instalacións, coa excepción das recollidas nos cargadoiros á intemperie e na superficie da depuradora de augas residuais industriais, así coma nos cubetos de retención, son tratadas mediante dous separadores de hidrocarburos dispostos en paralelo, cada un deles de 24,91 m3 e con capacidade de tratamento de 100 L/s, con by-pass, decantador, filtro coalescente e obturador automático. As augas residuais pluviais depuradas vértense á rede de pluviais do Porto Exterior de Ferrol no punto de coordenadas UTM: X=554.166; Y=4.812.912. As coordenadas UTM do punto de vertido da rede de pluviais do Porto Exterior de Ferrol ao mar (Cunca da Costa de A Coruña entre Cedeira e Ferrol) son: X=554,404; Y=4.812,471. As augas residuais fecais xeradas nas instalacións atópanse conectadas á rede de saneamento do Porto Exterior de Ferrol, con tratamento de depuración posterior, previo ao seu vertido ao dominio público. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Ferrol, nas oficinas do Organismo Autónomo Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño - Santiago de Compostela, e no Servizo Territorial Norte de Augas de Galicia sito na R/ Wenceslao Fernández Flórez, 1 - A Coruña, onde se atopa exposto o proxecto para que poida ser examinado por quen desexe. Santiago de Compostela, 30 de xullo de 2009 O xefe de Área de Vertidos Asdo.: Miguel Ángel Varela Sánchez